Intervju s književnicom

**S književnicom smo proveli intervju, a u ovom prikazu donosimo vam samo neka od pitanja i odgovora.**

**Eva Maltašić: Kako tako zanimljivo pripovijedate?**

Margareta Peršić(književnica):Kada bi moj stric došao u našu kuću, pričao bi svoje priče iz djetinjsva tako zanimljivo, a mi bi svi isplazili jezik te širom otvarali oči zato što nismo mogli vjerovat'. Svi smo bili ko' bubice tihi. Moj tata bi nam pričo' i mama čitala uvečer prije spavanja. Mi smo klinci bili ko' bubice. Naučila sam slušat'. Možda zato mogu pripovijedat'.

**Borna Šimić: Od kuda vam ideje za pripovijedanje?**

Margareta Peršić:Bio mi je jedan klinac na predstavi, i grozan je bio. Cijelo vrijeme je krešto', baco' se po podu i više nisam znala što ću napravit' i onda sam ja njega uzela i počela s njim glumit' i mahat rukama i odjednom, sva djeca gledaju u njega i odjednom je posto' dobar. 'Naš, on odjednom glavna faca i svi njega gledaju i ja skužim ''Čekaj malo, ovo može bit stvarno super ideja.'' I tako malo po malo uzimala sam dijete i svako je htjelo glumiti. Počela sam to primjenjivati stalno.

**Lucija Vidaković: Je li vam naporno tako dugo pripovijedati?**

Margareta Peršić: Kad ja vidim djecu da otvore jako oči, isplaze jezik, ko' što sam ja imala, kad vidim one učiteljice koje su na početku ozbiljne i hladne, onda kad vidim da sam njih uspjela zainteresirat, onda mi ništa nije teško. Teško je jedino imati 4 nastupa zaredom.

**Fabian Toić: Jeste li u početku imali tremu i imate li je sada?**

Margareta Peršić: Uvijek imam tremu, jel kad ne bi' imala tremu, ne bi mi ništa bilo važno. Ja bih došla samo opušteno kao ono ''Hej, ke' šta ima, ja ovo sve znam!'' Ovako mi je jako važno jer nikad ne znam tko ili što me čeka. Mogli bi to biti svakakvi ljudi. Stalo mi je da priča dođe do svih vas. Uvijek imam malu tremu, nije to ona trema kao od koje ćeš umrijet od straha, nego to je trema koja ti pomaže. Jednom kad sam žonglirala pred tisuće milijuna ljudi, na Trgu bana Josipa Jelačića u Zagrebu prestala sam disat'. Moj muž i ja smo bacali vatrene baklje preko pjevača. Tolko' je vjetar puho' da su baklje mogle odletjeti bilo gdje. Ja sam se osjećala kao da ću umr'jet'. Onda je meni moj muž rekao '' Ljubavi moja, ti samo mene gledaj i nikog drugog kao da nema nikog, samo ti i ja kao doma.'' Došli smo na pozornicu, a ja njega gledam kao jedno tele i super je prošlo. I to je bila najgora trema ikad.

**David Pendić: Kako odabirete glumce i jeste li zadovoljni našim glumcima?**

Margareta Peršić: Intuicija je neki osjećaj koji te pozove da nešto napraviš. Ja samo predosjećam koga ću uzet za glumca. Volim vidjet djecu malo veću nego što jesu (misli se na djeca kao ljude) ili one koji pričaju u zadnjim redovima. Njih najviše volim.

**Lucija Vidaković: Znamo da vi osim što pripovijedate i pišete te ih ilustrirate**.

Margareta Peršić: Pa da. Ja se igram u životu. To je moj posao: igra. Margareta nam predlaže da obavezno pročitamo knjigu : Sve što treba da znam naučio sam u vrtiću jer u toj knjizi piše da je sva mudrost u vrtiću. Svašta se u vrtiću nauči. Ona je to pročitala i shvatila da je to njezin posao.

**Eva Maltašić: Od kuda ste dobili ideje da pišete to jest ilustrirate?**

Magareta Peršić: Meni je pisanje jednako kao ilustriranje. Kad vidim neku sliku volim napisat neku riječ o njoj, a kad čujem neku riječ zamislim si neku sliku i onda je nacrtam. To mi je jako povezano.

**Da joj povjerujemo da ne priča gluposti, ispričala nam je jedan primjer.**

Zaklopite oči i nemojte misliti na debelog velikog rozog slona.

Djeca su shvatila da je to nemoguće jer su upravo to vidjeli. David je vidio ipak crvenog raka na moru. Nasmijali smo se jer smo shvatili da David ne sluša.

**Borna Šimić: Što vam je bilo ideja za priču ''Srce na štapu''?**

Margareta Peršić: Moj sin. Bio je grozan i stalno nas je ljutio doma i sve smo živo radili s njim i nikad, nikad nas nije htio poslušati. Jednu večer sam ja sjela i plakala za stolom. Nisam više znala što napraviti. On se ljutio na sve živo i ja njemu kažem: '' Porin, ajde napiši zadaću!'', a on ''(počne se derati)'', ''zadaće su glupe, neću, škola je glupa'.' Pametan, a neće. Sjedila sam i plakala. Onda sam uzela olovku i papir i krenula crtati i odjednom mi je izašla ta priča. Onda sam mu ispričala priču u njegovoj sobi i on se pokrio plahtom i počeo plakat. I onda sam shvatila, čekaj malo, ova priča nije bezveze. Onda sam ispričala i drugoj djeci priču i jedan mali koji je bio grozan je isto počeo plakat i ja reko Opa ovdje ima nešto. Više se njih u priči pronašlo. Napravila sam i lutkiće, poštanske sandučiće u koje sam spremila priču. Kako bi potakla sve vas da pišete pisma jer sve manje ih šalje pisma.

**David : Jesu li vam ostale priče stvarne ili izmišljene?**

Margareta Peršić : Pa one koje pripovijedam su narodne bajke. To su bajke koje je netko napisao i onda su prelazile s koljena na koljeno- vaše bake bi pripovijedale unucima, a unuci svojoj djeci. Ove priče koje pišem su iz mog života.

Zahvalili smo se Margareti na lijepom, ugodnom i zanimljivom razgovoru. Za kraj smo joj poklonili jedan dar naše Zadruge- ogrlicu kojoj se jako razveselila.